**DĖL DAUGIABUČIO NAMO ILGALAIKIO PLANO**

2016-04-15

UAB Kauno butų ūkis, kaip Jūsų namo bendrojo naudojimo objektų administratorius, vadovaudamasis butų ir kitų patalpų savininkų lėšų, skiriamų namui (statiniui) atnaujinti pagal privalomuosius reikalavimus: kaupimo, dydžio apskaičiavimo, sukauptų lėšų apsaugos tvarkos aprašu, patvirtintu Lietuvos Respublikos Vyriausybės 2015 m. balandžio 15 d. nutarimu nr.390 (toliau – kaupimo tvarkos aprašas) ir kitais teisės aktais, rengia ilgalaikį (2 ir daugiau metų) namo bendrojo naudojimo objektų atnaujinimo planą (toliau – ilgalaikis planas), apskaičiuoja mėnesinės kaupiamosios įmokos tarifą ir teikia juos patalpų savininkams tvirtinti.

Jūsų namo ilgalaikis planas paruoštas vadovaujantis nuolatinių stebėjimų ir kasmetinių apžiūrų rezultatais. Kaupiamųjų lėšų dydis paskaičiuotas taip, kad reikiama pinigų suma būtų sukaupta iki remonto darbų pradžios, bet mėnesinė įmoka ne didesnė nei nustatyta tvarkos apraše. Plane numatytų bendrojo naudojimo objektų ir konstrukcijų remontas, numatytais terminais, bus vykdomas tik papildomai atlikus apžiūras ir nustačius, kad šių konstrukcijų ar inžinerinės įrangos remontas plane nurodytais terminais yra būtinas. Jeigu apžiūros metu bus nustatyta, kad remontuoti numatytos konstrukcijos ar inžinerinė įranga atitinka statinių priežiūros privalomuosius reikalavimus, jų remontas nebus organizuotas ir ilgalaikis planas bus koreguojamas remonto darbus perkeliant į vėlesnį laikotarpį. Tuo pačiu bus perskaičiuojamas ir kaupiamųjų lėšų dydis.

UAB Kauno butų ūkis prašo butų ir kitų patalpų savininkų, iki 2016-04-22 pareikšti pastabas ir pasiūlymus dėl namo ilgalaikio plano. Po to bus organizuotas balsavimas raštu, dėl ilgalaikio plano patvirtinimo. Nepatvirtinus ilgalaikio plano bus renkamas minimalus, Lietuvos Respublikos Vyriausybės nutarimu nustatytas kaupiamųjų lėšų dydžio mokestis, o sprendimus dėl bendrojo naudojimo objektų remonto priims administratorius. Jeigu kaupiamųjų lėšų namo sąskaitoje nebus ar jų nepakaks numatytiems remonto darbams, trūkstamas lėšas patalpų savininkai sumokėti privalės pagal jiems pateiktas sąskaitas faktūras ar mokėjimų pranešimus ne vėliau kaip iki mėnesio paskutinės kalendorinės dienos.

Jūsų namo ilgalaikio plano projektas pateiktas kitoje lapo pusėje. Vykdant balsavimą raštu, plano projektas prie balsavimo biuletenio nebus teikiamas, jeigu jis nebus papildytas pagal butų ir kitų patalpų savininkų pasiūlymus.

Savo pageidavimus ar pasiūlymus prašome teikti raštu, telefonu ar elektroniniu paštu.

|  |  |  |
| --- | --- | --- |
| **Panemunė****Vadybininkė Regina Baranauskienė**Tel: 8-37 350364, 8 652 19 830El. paštas: panemune@kbu.lt | **Petrašiūnai****Vadybininkas Antanas Malevičius**Tel: 8-37 350364, 8 640 39448 El. paštas: petrasiunai@kbu.lt | **Vilijampolė****Vadybininkė Jūratė Malevičienė**Tel: 8-37 350364, 8 652 428 39El. paštas: vilijampole@kbu.lt**Vadybininkas Vytautas Vasiliauskas**Tel: 8-37 350364, 8 665  197 61El. paštas: vilijampole@kbu.lt |